| Ambraziūnų piliakalnis |
| --- |
| Piliakalnis iš pietinės pusės |
| 

Ambraziūnų piliakalnisAmbraziūnų piliakalnis

 |
| Koordinatės  | 

|  |
| --- |
| 55°21′14″ š. pl. 23°39′35.6″ r. ilg.﻿ / ﻿55.35389°š. pl. 23.659889°r. ilg.﻿ / 55.35389; 23.659889Koordinatės: 55°21′14″ š. pl. 23°39′35.6″ r. ilg.﻿ / ﻿55.35389°š. pl. 23.659889°r. ilg.﻿ / 55.35389; 23.659889 |

 |
| Vieta | Kėdainių rajonas |
| Seniūnija | Krakių seniūnija |
| Aukštis | 8­-16 m |
| Plotas | 20x12 |
| Priešpilis | 38x24 |
| Naudotas | I tūkstantmetis - II tūkstantmečio pradžia. |
| Žvalgytas | 1967 |
| Registro Nr. | A353KP / 23739 / AR441 |

**Ambraziūnų piliakalnis su gyvenviete** (registro kodas iki 2005 m. balandžio 19 d. A353KP, Lietuvos Respublikos kultūros paminklų sąrašo Nr. AR441) – piliakalnis Kėdainių rajono savivaldybės teritorijoje, prie Ambraziūnų kaimo, Krakių seniūnija. Pasiekiamas keliu Kėdainiai-Pajieslis per Gersonę Pajieslyje (Ambraziūnuose) pasukus į dešinę šiaurės kryptimi link Plinkaigalio, už 900 m, pervažiavus Šakę – į kairę vakarų kryptimi, dar už 400 m, už sodybos, vėl pasukus į kairę pietų kryptimi, pavažiavus 250 m per laukus, priekyje.

Piliakalnis
-----------

Piliakalnis įrengtas Šušvės kairiajame, Šakės upelio dešiniajame krante, jų santakoje esančiame kyšulyje. Aikštelė pailga šiaurės – pietų dalyje. Jos pietinė dalis 20 m ilgyje yra tik 1­2 m pločio – likęs tik vakarinis kraštas. Aikštelės šiauriniame krašte supiltas 1 m aukščio, 20 m pločio pylimas. Į šiaurę nuo piliakalnio yra priešpilis. Jo aikštelė keturkampė, pailga šiaurės – pietų kryptimi, 38x24 m dydžio. Jos šiauriniame krašte supiltas 1 m aukščio, 20 m pločio pylimas, kurio išorinis 2,5 m šlaitas leidžiasi į kiek lanku iškastą 50 m ilgio, 15 m pločio, 1 m gylio griovį. Piliakalnio ir priešpilio šlaitai statūs, 8­-16 m aukščio.

Piliakalnį beveik sunaikino erozija, nuplovusi didžiąją aikštelės dalį, priešpilio aikštelės pietvakarinę dalį. Pietrytinis šlaitas eroduoja ir dabar. Priešpilis apardytas bulviarūsių. Piliakalnis datuojamas I tūkstantmečiu – II tūkstantmečio pradžia.
 Priešpilio pylimas ir aikštelės dalis dirvonuoja, jo šlaitai ir piliakalnis apaugę lapuočiais.

Į rytus ir šiaurę nuo piliakalnio esančiame lauke 2 ha plote yra papėdės gyvenvietė, kurioje rasta lygios keramikos. Nuo piliakalnio ją skiria griovys.

|  |
| --- |
| Aplinkiniai piliakalniai |
|  | Vosbučių piliakalnis 1,5 km | Plinkaigalio piliakalnis 6 km  Vaitiekūnų piliakalnis 13 km | Naujaupio piliakalnis 15 km |  |
| Kejėnų piliakalnis 21 km  Betygalos piliakalniai 17 km |  | Vaidatonių piliakalnis 20 km  Kalnaberžės piliakalnis 22 km |
| Daugėliškių piliakalnis 12 km | Pilsupių piliakalnis 4 km  Vikūnų piliakalnis 19 km | Stašaičių piliakalnis 33 km  Žeimių piliakalnis 39 km |

Galerija
--------

* Vaizdas į Šušvės slėnįVaizdas į Šušvės slėnį
* Ambraziūnų piliakalnio priešpilio pylimas iš šiaurės pusės.Ambraziūnų piliakalnio priešpilio pylimas iš šiaurės pusės.

Šaltiniai
---------

1. ↑   Lietuvos TSR archeologijos atlasas, Vilnius, Mintis, 1975 m. t.2 p. 28 (14)

* Lietuvos TSR kultūros paminklų sąrašas, V. 1973, p.130.
* Lietuvos Respublikos istorijos ir kultūros paminklų sąrašas, V.1993, p.59.
* Valstybės archeologijos komisijos medžiaga. – KPC A. – F.1. – Ap.1. – B.24. – P.3.

Nuorodos
--------

* Lietuvos piliakalnių atlasas Archyvuota kopija 2009-04-18 iš Wayback Machine projekto.
* Lietuvos piliakalniai